**AGENȚIA PENTRU PROTECȚIA MEDIULUI NEAMȚ**

**PROIECT**

**Decizia etapei de încadrare nr. 1026/08.04.2021 revizuită la data de XX.07.2024**

Ca urmare a solicitării de revizuire a Deciziei etapei de încadrare nr. 1026/08.04.2021, adresate **SC ADULT CONSTRUCT SRL** prin Nistor Ioan cu sediul în județul Neamț, comuna Dumbrava Rosie, str. Dumbravei nr. 2, cu înregistrată la APM Neamț cu nr. 5079/13.06.2024, în baza Legii nr. 292 din 3 decembrie 2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

APM Neamț decide,

ca urmare a consultărilor desfăşurate în cadrul şedinţei Comisiei de analiză tehnică din data de 18.07.2024, că proiectul **“Modificare temă de proiectare în perioada de valabilitate a autorizației de construire nr. 466/24.11.2021-realizare spații comerciale/birouri la demisol, recompartimentări apartamente la bloc de locuințe colective D+P+4E+M”** propus a fi amplasat în județul Neamț, Piatra Neamț, str. Mihai Stamatin, nr. 2

- continuarea procedurii privind emiterea aprobării de dezvoltare.

**Motivul revizuirii:** Reproiectarea demisolului pentru a obține un spațiu destinat comerțului/birourilor, totodată se vor reproiecta apartamentul de la parter , apartamentul 5 de la etajele 1, 2 si 3 si apartamentul 3 de la etajele 1 si 3.

Justificarea prezentei decizii:

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

a) proiectul se încadrează în prevederile Legii nr. 292 din 3 decembrie 2018 privind evaluarea impactului anumitor proiecte publice şi private asupra mediului, **anexa nr. 2, pct.10, Proiecte de infrastructură, lit.b): “proiecte de dezvoltare urbană, inclusiv construcţia centrelor comerciale şi a parcărilor auto publice”.**

b) proiectul propus nu intră sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare;

c) proiectul propus nu intră sub incidenţa art. 48 şi 54 din Legea apelor nr. 107/1996, cu modificările şi completările ulterioare.

-cererea de solicitate a acordului de mediu a fost făcută cunoscută publicului interesat prin publicare în ziarul Realitatea din 24.02.2021, afișare la sediul Primăriei Piatra Neamt, postare pe site-ul APM Neamț (25.02.2021);

- Decizia luată inițial în cadrul ședinței Comisiei de analiză tehnică, privind etapa de încadrare, a fost adusă la cunoștința publicului prin postare pe site-ul APM Neamț la data de 24.02.2021, și prin grija titularului de proiect anunțul privind decizia a luată a fost publicată în ziarul Realitatea în data de 27-28.03.2021, și afișat la sediul Primăriei Piatra Neamt în data 25.03.2021.

- Decizia de revizuire a Deciziei etapei de încadrare nr. 1026/08.04.2021, luată în cadrul ședinței Comisiei de analiză tehnică din data de 18.07.2024, privind revizuire- etapa de incadrare, a fost adusă la cunoștiința publicului prin postare pe site-ul APM Neamț la data de 20.07.2024, și prin grija titularului de proiect anunțul privind decizia luată a fost publicată în ziarul Realitatea în data de 19.07.2024, și afișat la sediul Primăriei Piatra Neamt în data 18.07.2024.

- nu s-au înregistrat cereri de studiere a documentației depuse la APM Neamț și nici nu s-au înregistrat comentarii/obiecțiuni/contestații pe parcursul derulării procedurii, legat de implementarea proiectului.

**1. Caracteristicile proiectului:**

**a) dimensiunea şi concepţia întregului proiect:**

Terenul cu suprafaţa măsurată de 3656 mp şi construcţiile C1, C2 sunt proprietatea SC Adult Construct SRL. Inițial pe teren se aflau amplasate două construcții: un atelier de întreținere (construcție C1) și un post control (constructie C2). Pentru realizarea obiectivului a fost demolata construcția C2 (post control); construcția C1 se va păstra temporar, urmând a fi dezafectată într-o etapa ulterioară - dupa recepționarea lucrării propuse.

Blocul de locuinte în curs de executare, cu regimul de inaltime D+P+4E+M, are o formă rectangulară, cu laturile de 31,50 (26,40)m x 18,00m aproximativ paralele cu limita terenului și o suprafață construită de cca. 519 mp. Accesul locatarilor se va face pe latura de E.

Initial la nivelul demisolului au fost amplasate boxele de depozitare pentru locatarii blocului de locuinte si spatiiie conexe (birou administrator, camere tehnice si camera curatenie, etc.). Prezentul proiect prevede reproiectarea demisolului pentru a obtine un spatiu destinat comertului/birourilor; totodata se va reproiecta apartamentul de la parter - se va inchide logia marind astfel suprafata utila a camerei. Apartamentul 5 de la etajele 1,2 si 3 se va mari prin redimensionarea vestibului si reducerea holului destinat locatarilor. Apartamentul 3 de la etajele 1 si 3 s-a modificat: s-a reconfigurat peretele dintre bucatatrie si camera de zi.

Parterul va adaposti 5 apartamente, iar etajele superioare vor adaposti cca. 22 de apartamente. Sistemul constructiv al constructiei va fi din cadre de beton armat ce conlucreaza între ele prin intermediul planșeelor de beton armat.

Inchiderile perimetrale vor fi diferite in functie de destinatia spatiilor:

-în zona locuintelor – zidărie de caramidă 30 cm. grosime cu termosistem din vata minerală bazaltică de 10 cm. grosime; tâmplarie din P.V.C. cu geam termopan; -în demisol– pereți din beton armat de 25 cm. grosime si termosistem din polistiren extrudat;

Compartimentarile interioare se vor realiza astfel:

-pereti din zidarie de 20 cm grosime – in zona apartamentelor;

Parcările destinate locatarilor vor fi amplasate în vecinatatea blocului de locuințe propus, pe terenul beneficiarului; cca. 30 locuri de parcare. In zona construcției propuse sunt amplasate numeroase locuințe unifamiliale, blocuri de locuințe, spații comerciale, spatii de depozitare și de servicii, etc.

S teren prop. beneficiar = 3656 mp.

S constr. existent = 533 mp. din care S atelier intreținere (constructie C1) = 522 mp; S post control (constructie C2) = 11 mp.

S constr. bloc locuințe propus = 525 mp.

S desf. bloc locuințe propus (inclusiv demisol) = 3500 mp.

S tot. constr. propus = 1047 mp.

S tot. desf. propus = 4022 mp.

POT existent = 14.57%

POT propus = 28.63%

CUT existent = 0,14

CUT propus (exclusiv demisol) = 1,1

Racordarea la rețelele utilitare existente în zonă:

-alimentarea cu apă potabilă: se va face prin branșament la rețeaua de apă locală existentă în zonă, pe strada M. Stamatin;

- canalizarea apelor uzate: se va realiza prin extinderea rețelei de canalizare existentă in pe strada M. Stamatin;

-alimentare cu energie electrică: retea publica;

- alimenatare cu gaz metan: se va face prin intermediul unor centrale termice alimentate cu combustibil gazos de la reteaua existenta in zona;

- agentul termic necesar încălzirii şi preparării apei calde menajere va fi obţinut cu ajutorul centralelor termice de apartament, alimentate cu gaz metan.

**b) cumularea cu alte proiecte existente şi/sau aprobate:** se impune respectarea cu strictețe a măsurilor și condițiilor impuse prin avizele obținute.

**c) utilizarea resurselor naturale, în special a solului, a terenurilor, a apei şi a biodiversităţii:** conform CU nr. 297/29.03.2024 eliberat de Primăria Piatra Neamț, terenul (suprafața de 3656 mp) este situat în intravilanul orașului Piatra Neamț, folosință actuală curți-construcții, zonă cu funcțiunea dominantă rezidențială.

-materiale de construcţii (nisip, agregate naturale-sortate/nesortate, după caz);

-apa va fi folosită la diferite operațiuni (curătarea suprafetelor, udarea suprafetelor s.a.)

**d) cantitatea şi tipurile de deşeuri generate/gestionate:**

- în perioada de demolare a clădirii C2 și de realizare a lucrărilor de construcții și montaj: - deșeuri din activitatea de construire -în principal deșeuri din construcții -cod 17 xx xx și deșeuri municipale -cod 20 03 01

-deşeurile rezultate în perioada lucrărilor de execuţie: stocare temporară selectivă în recipiente adecvate ce au special această destinație, fară a se depăși capacitatea de stocare; deșeurile vor fi predate către un operator autorizat să presteze servicii de salubrizare sau de preluare/ transport/ eliminare/ valorificare deşeuri reciclabile.

-în situația unor scurgeri accidentale de combustibili sau uleiuri de la utilajele utilizate în construcții sau de la mijloacele de transport se va interveni imediat cu material absorbant, ulterior se va curăța zona și deșeul astfel rezultat, deșeu cu conținut de substanțe periculoase, va fi stocat separat într-un recipient adecvat și va fi predat către un operator autorizat să gestioneze această categorie de deșeu.

În situația aparției altor deșeuri decât cele de mai sus, neidentificate inițial, prin grija titularului, constructorul are obligația încadrării corecte, sub aspectul codului de deșeu, și gestionării corespunzătoare până la predarea lor unor egenți economici autorizați să execute activități de colectare/ transport în vederea eliminării/ valorificării deșeurilor și resturilor.

Principalele categorii de deseuri generate in timpul exploatării proiectului:

20 01 xx fracţiuni colectate separat

20 02 01 deşeuri biodegradabile

20 02 03 alte deşeuri nebiodegradabile

20 03 xx alte deşeuri municipale

15 xx xx deşeuri de ambalaje

Deșeurile se vor colecta selectiv, corespunzător codurilor de deşeuri precizate în anexa nr. 2 la HG 856/2002 privind evidența gestiunii deșeurilor și pentru aprobarea listei cuprinzând deșeurile, inclusiv deșeurile periculoase. Vor fi predate, pe bază de contract, la operatori autorizați pentru colectare/transport/valorificare/eliminare deșeuri periculoase/ nepericuloase; pentru proiectul analizat nu este necesară solicitarea și obținerea, autorizației de mediu.

**e) poluarea şi alte efecte negative:**

- în perioada executării lucrărilor vor fi generate emisii rezultate din surse mobile: poluanți specifici rezultaţi din arderea gazelor de eşapament provenite de la autovehiculele utilizate pentru transport materiale de construcții și deșeuri, pulberi -particule de praf antrenate de vânt pe perioada desfășurării operațiunilor de excavare/umplere;

- surse de poluare fonică în perioada realizării lucrărilor: vehiculele şi utilajele generatoare de zgomote implicate în realizarea proiectului de investiții;

- surse de emisii poluante după punerea în funcțiune a proiectului - nu este cazul.

- surse de poluare fonică după punerea în funcțiune a proiectului - nu sunt identificate surse semnificative generatoare de zgomot.

În vederea limitării acestora și a reducerii impactului asupra mediului vor fi respectate ,,Condițiile de realizare a proiectuluiˮ, impuse prin prezentul act administrativ;

**f) riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:** întrucât lucrările se desfășoară în zone publice, se va avea în vedere o organizare de șantier corespunzatoare și adecvată care să asigure evitarea oricăror posibile accidente (fără a se limita la acestea: îngrădirea și semnalizarea zonelor de lucru, nu se vor lăsă la sfârșitul zilei de lucru porțiuni de lucrări începute și neterminate care ar putea genera accidente, etc.); este obligatorie respectarea legislației în vigoare în domeniul protecției muncii;

**g) riscurile pentru sănătatea umană-de exemplu, din cauza contaminării apei sau a poluării atmosferice:** nu sunt identificate astfel de riscuri în condițiile respectării prevederilor legislației în vigoare și a condițiilor impuse prin avizele obținute;

**2. Amplasarea proiectului**

a) utilizarea actuală şi aprobată a terenurilor: conform CU nr. 297/29.03.2024 eliberat de Primăria Piatra Neamț, terenul (suprafața de 3656 mp) este situat în intravilanul orașului Piatra Neamț, folosință actuală curți-construcții, zonă cu funcțiunea dominantă rezidențială.

b) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia: nu se aplică proiectului;

c) capacitatea de absorbţie a mediului natural, acordându-se o atenţie specială următoarelor zone:

1. zone umede, zone riverane, guri ale râurilor: nu se aplică proiectului;

2. zone costiere şi mediul marin: nu se aplică proiectului;

3. zonele montane şi forestiere: nu se aplică proiectului;

4. arii naturale protejate de interes naţional, comunitar, internaţional: nu se aplică proiectului;

5. zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu se aplică proiectului;

6. zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu se aplică proiectului;

7. zonele cu o densitate mare a populaţiei: nu este cazul; 8. peisaje şi situri importante din punct de vedere istoric, cultural sau arheologic: nu se aplică proiectului;

**3. Tipurile şi caracteristicile impactului potenţial**

**a) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată:** nici pe perioada executării lucrărilor propuse prin proiectul de investiţii și nici pe perioada de exploatare a acestuia nu a fost identificat un posibil impact semnificativ asupra mediului; în situatia respectării condițiilor impuse prin avizele eliberate și a legislației în vigoare, nu există riscul extinderii impactului în afara zonei de amplasare a lucrărilor propuse.

**b) natura impactului:** zgomot și eventuale pulberi rezultate în urma operațiunilor executate în cadrul lucrărilor de construire;

**c) natura transfrontalieră a impactului:** nu se aplică proiectului;

d**) intensitatea şi complexitatea impactului:** impact redus pe perioada efectuării unor anumite lucrări generatoare de zgomot și/sau pulberi, limitat în mare parte la zona în care se vor realiza lucrările propuse;

**e) probabilitatea impactului:** prin respectarea condițiilor impuse prin avizele obținute și prin respectarea legislației în domeniul protecției mediului în vigoare, se reduce la minim probabilitatea apariției unui impact negativ asupra mediului.

**f) debutul, durata, frecvenţa şi reversibilitatea preconizate ale impactului:** impactul se va declanșa odata cu începerea lucrărilor iar intensitatea sa va fi variabilă în funcție de operațiunile executate:

Durata de execuție a obiectivului de investiție: 30 luni. În perioada de execuție, în cazul apariției unor eventuale poluări accidentale ce pot avea un potențial nivel scăzut, impactul negativ se va manifesta pe o perioada scurtă de timp, antreprenorul /constructorul având obligația de a interveni imediat pentru a înlătura sursa de poluare și preveni extinderea acesteia.

**g) cumularea impactului cu impactul altor proiecte existente şi/sau aprobate:** zona în care este propusă realizarea proiectului prezintă un potențial de dezvoltare și ca atare există posibiltatea cumulării impactului cu impactul altor proiecte propuse în situația în care perioadele de execuție se vor suprapune; astfel, pentru reducerea eventualului impact asupra factorilor de mediu, se impune respectarea legislației în vigoare și respectarea condițiilor impuse prin avizele obținute.

**h) posibilitatea de reducere efectivă a impactului:** se vor respecta măsurile propuse prin proiect, condițiile stabilite prin prezenta decizie a etapei de încadrare.

**II. Motivele pe baza cărora s-a stabilit necesitatea neefectuării evaluării adecvate sunt următoarele:** proiectul propus nu intră sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă:**

-proiectul propus nu intră sub incidenţa art. 48 şi 54 din Legea apelor nr. 107/1996, cu modificările şi completările ulterioare,

-proiectul propus nu intră în categoria proiectelor care se construiesc pe ape sau care au legătură cu apele, conform prevederilor Legii apelor nr. 107/1996, cu modificările şi completările ulterioare.

- având în vedere că alimentarea cu apă a obiectivului se va face din rețeaua publică existentă în zonă și apele uzate se vor descărca în rețeaua publică de canalizare, emiterea unui act de reglementare din punct de vedere al gospodăririi apelor nu este necesară.

**Condițiile de realizare a proiectului:**

a) Obţinerea tuturor avizelor şi acordurilor înscrise în Certificatul de urbanism 297/29.03.2024, emis de Primaria Municipiului Piatra Neamt, respectarea tuturor prevederilor şi cerinţelor specificate de acestea, precum și a legislației în domeniu.

b) Respectarea documentaţiei tehnice depuse, a condiţiilor şi prevederilor proiectului de execuţie.

c) Condiţii aferente lucrărilor de construire şi specifice organizării de şantier:

- Organizarea de şantier va fi împrejmuită, pentru a împiedica accesul neautorizat al persoanelor străine. Se vor monta panouri de avertizare cu privire la riscurile create în timpul lucrărilor de construire. În incinta astfel delimitată de restul terenului, se vor amenaja suprafeţele destinate depozitării materialelor de construire şi spaţii/recipente pentru colectarea temporară şi selectivă a deşeurile rezultate.

-Depozitarea materialelor de construcţie, se va face doar în cadrul organizării de şantier în condiţii adecvate de dotare şi care să împiedice afectarea factorilor de mediu. Se interzice depozitarea oricăror materiale sau deşeuri în afara organizării de şantier.

- Deşeurile rezultate în etapa de construire vor fi strânse în containere separate pentru fiecare categorie de deşeu, până la predarea şi preluarea lor de către un operator autorizat pentru activitatea gestionare a acestor categorii de deşeuri.

- Predarea deşeurilor rezultate pe parcursul lucrărilor de investiţii va fi făcută ritmic, asfel încât să se elimine situaţia depăşirii capacităţii de stocare temporară.

- Menţinerea zonei de lucru în stare de curăţenie, în special pentru a evita antrenarea deşeurilor de către apele meteorice şi/sau curenţii de aer.

- Menţinerea tuturor vehiculelor şi echipamentelor, în perfectă stare de funcţiune; se va interveni imediat ce se observă scăpări accidentale de combustibil şi/sau uleiuri minerale, cu materiale absorbante corespunzătoare.

- Zona de lucru va fi dotată cu recipiente adecvate, în care se vor stoca temporar materialele absorbante impregnate cu eventualele produse toxice; periodic şi înainte de a fi depăşită capacitatea de stocare, acestea vor fi predate agenţilor economici, cu care vor fi încheiate contracte de predare-preluare deşeuri periculoase.

* Protecţia calităţii aerului: utilajele utilizate pentru lucrările de construcţii vor avea verificările periodice efectuate „la zi”; se interzice exploatarea sau punerea lor în exploatare dacă sunt evidente abateri de la funcţionarea normală, din punct de vedere al noxelor din gazele de eşapament;

- Este interzis focul deschis pe șantier, în aer liber.

- În cazul deşeurilor provenite din lucrări de construcţii prin a căror manipulare se degajă praf, operatorul economic care efectuează transportul trebuie să ia toate măsurile necesare pentru acoperire și umectare, astfel încât să fie evitată împrăștierea de pulberi în atmosferă.

- La toate activitățile generatoare de praf se umezesc suprafeţele de lucru, în special în perioadele cu temperaturi ridicate și umiditate redusă. Activitățile care generează mult praf vor fi sistate în perioadele cu vânt puternic.

Protecţia calităţii solului/apelor subterane şi Gospodărirea deşeurilor:

- În timpul lucrărilor se va asigura curăţenia în zona de şantier. Circulația maşinilor cu materiale şi cu deşeuri rezultate din activitatea şantierului se va face în condiţii de curăţenie a acestora pentru a nu afecta starea drumurilor publice. Autocamioanele ce vor transporta deşeuri din şantier vor avea platforma de transport acoperită cu o prelată de protecţie.

- Este obligatorie curăţarea sau spălarea eficientă a tuturor vehiculelor înainte de plecarea din şantier.

- Toate încărcăturile ce sunt transportate din sau în şantier trebuie să fie acoperite prin utilizarea de prelate sau materiale ce acoperă încărcătura corespunzător, pe întreaga suprafață.

- Menţinerea zonei de lucru în stare de curăţenie, în special pentru a evita antrenarea deşeurilor de către apele meteorice şi/sau curenţii de aer.

- Menţinerea tuturor mijloacelor auto, utilajelor şi echipamentelor, în perfectă stare de funcţiune; se va interveni imediat ce se observă scăpări accidentale de combustibil şi/sau uleiuri minerale, cu materiale absorbante corespunzătoare.

- Zona de lucru va fi dotată cu recipiente adecvate, în care se vor stoca temporar materialele absorbante impregnate cu eventualele substanțe periculoase; periodic şi înainte de a fi depăşită capacitatea de stocare, acestea vor fi predate agenţilor economici, cu care vor fi încheiate contracte de predare-preluare deşeuri periculoase.

- Mijloacele auto şi utilajele vor fi supuse intervenţiilor de specialitate doar la unităţile de service-auto şi atelierele de reparaţii autorizate și specializate în acest sens.

- În perioada de execuţie, în cadrul realizării săpăturilor, stratul vegetal va fi depozitate separat de restul pământului excavat, astfel încât după încheierea lucrărilor sa se poată da suprafeţelor de teren destinaţia iniţială.

- La finalizarea lucrărilor de execuţie a proiectului de investiţii, suprafaţa aferentă organizării de şantier va fi eliberată complet de toate deşeurile rezultate şi depozitate

temporar; vor fi executate toate lucrările impuse pentru refacerea mediului deteriorat şi redarea suprafeţelor adiacente la funcţiunea iniţială.

-Se va respecta legislaţia în vigoare, privind paza şi stingerea incendiilor.

* Protecţia împotriva zgomotelor şi vibraţiilor:

- În perioada de execuţie a lucrărilor de construire se vor lua măsuri pentru atenuarea zgomotelor şi vibraţiilor produse de utilajele în lucru, urmărindu-se ca nivelul de zgomot atins să se încadreze în limitele prevăzute de normativele în vigoare;

- Nici un vehicul nu va avea motorul pornit la staţionare.

- Este necesară impunerea unei limite de viteză corespunzătoare în zona şantierului.

- Zonele ,,în lucru,, vor fi împrejmuite/delimitate/marcate corespunzător în vederea eliminării riscului de accidente. Se vor monta panouri de avertizare cu privire la riscurile create în timpul lucrărilor de construire.

**Condiţii cu caracter general:**

- Titularul va informa în scris Agenţia pentru Protecţia Mediului Neamţ cu privire la data finalizării lucrărilor de execuţie a proiectului;

- Titularul va notifica în scris Agenţia pentru Protecţia Mediului Neamţ ori de câte ori există o schimbare de fond a datelor care au stat la baza eliberării prezentului document;

- Pentru proiectul analizat nu este necesară solicitarea și obținerea, autorizației de mediu;

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292 din 3 decembrie 2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292 din 3 decembrie 2018, privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.